tartuNLP/wikipedia-smugri-20251201 huggingface dataset:
Nõmmeniit

Nõmmeniidud on kõige hõredama ja kidurama taimestikuga aruniidud. Nõmmeniidud saavad tekkida neljal viisil: männimetsade raie tagajärjel, metsatulekahjude tagajärjel, lahtiste liivade kinnistumisel rannikul ning sisemaal või põllunduseks vähesobivad maad sööti jättes. Nõmmeniitude liivmuld on tugevalt happeline, toitainevaene ning üldiselt ebasobiv taimekasvuks. Nõmmeniitudel domineerivad psammofüüdid ehk liivataimed. Eestis leiduvad nõmmeniidud peamiselt läänesaartel, Põhja-, Loode-, ja Kagu-Eestis. Nõmmeniidud, mis on poollooduslikud kooslused ning milles valitsevad rohttaimed (mitte puhmad), on Eestis säilinud väga vähestest fragmentides seega need kuuluvad Natura elupaigatüüpi 6270*. 
Kuivad nõmmeniidud.
Kuivad nõmmeniidu kasvukohatüüp esineb liivastel sanduritel, mere- või järvetasandikel või rannikuluidetel. Muld on keskmise sügavusega ning leetunud, põhjavesi asub sügaval ning sademetevaesel perioodil kuivavad mulla ülemised kihid läbi. Puurinde esindajaks on männid, põõsarinnet esindavad kadakad ja kibuvitsad ning rohurinde tüüpilisteks taimedeks on hõre ja tallamisõrn. 
Olulised kooslused.
Olulisteks kooslusteks peetakse nõmm-liivatee- hobumadara kooslust, mis asub tihenenud peenliiva rannikul ning vanadel luidetel. Eestis leidub antud kooslust Hiiumaal, Saaremaal- Lääne- ja Põhja- Eestis ning harvem ka Lõuna- ja Kagu- Eestis. Tüüpilisteks taimedeks on nõmm-liivatee, hobumadar, harilik kukehari ja nõmmnelk.
Nõmmnelk kuulub Eestis ka II kaitsekategooriasse. 
Lamba- aruheina-nõmmtarna kooslust iseloomustab hõre taimestus sügaval asuv põhjavesi ning keskmise sügavusega leetunud mullad. Eestis leidub seda kooslust Peipsi äärsetel aladel ning Kagu-Eestis. Tüüpilisteks taimedeks on lamba-aruhein, nõmmtarn, sininukk ja nõmm-liivatee. 
Nõmm-liivatee leiab laialdaselt kasutust ravimtaimena. Tal on palavikku alandav toime ning ta vähendab tõhusalt gripivaevusi. 
Lamba- aruheina- kassikäpa kooslust võib leida keskmise paksusega leetunud liivmuldadelt ning nõmmemetsade lagendikelt. Eestis asub see kooslus tavaliselt kagus. Tüüpilisteks taimedeks on lamba-aruhein, kassikäpp, kassiristik ja harilik karutubakas. 
Vesihalja haguheina- liiv- aruheina kooslust võib leida nõmmemetsade lagendikelt keskmise paksusega leetunud muldadelt. Eestis leidub kooslust kagus. Tüüpilisteks taimedeks on vesihaljas haguhein, liiv-aruhein, nurmnelk ja nõmmnelk.
Niisked nõmmeniidud.
Niiskeid nõmmeniidu kasvukohatüüpe võib leida laugetest nõgudest ning rabade äärealadelt. Muld on tavaliselt leetunud gleimuld ning põhjavee tase on kõrge. Puurinde esindajaks on mänd, aru- ja sookask, põõsarinnet esindavad harilik pihlakas ning paakspuu. Tähtsamaks koosluseks on kanarbiku- võnk-kastevarre kooslus, mida leidub gleistunud leetunud või leetunud gleimullal. Tüüpilisteks taimedeks on kanarbik, võnk-kastevars, pohl ja sookail. Kanarbik leiab kasutus ravimtaimena, sest tal on rahustav ning undsoodustav toime.
Hugo Legzdiņš

Hugo Legzdiņš (7. detsember 1903 Liivimaa kubermang – 20. juuli 2004 Riia) oli läti mereväelane (allveelaevnik), mereväeohvitser. Elas 100-aastaseks.
Legzdiņš oli Läti mereväe esimese allveelaeva Ronis komandör (võeti kasutusele 1926).
Paluniit

Paluniidud on kujunenud palumetsadest, harvem laanemetsadest, neid on ka varem põlluna kasutatud aladel. Paluniite leidub kõrgema asendiga tasandikel, lamedatel kühmudel ja künnistel. Tüüpilised on leetunud-, gleistunud leetunud- või näivleetunud saviliiv- ja liivasavimullad, harvem liivmullad liivsavil. Kooslused on võrdlemisi liigivaesed. Paluniite esineb suhteliselt väikeste laikudena Kagu-Eesti lavamaal ja Kesk-Eesti tasandikul, mujal harva. Niisked paluniidud moodustavad ülemineku soostunud niitudele. Soostunud niidud levivad liigniisketel muldadel, kus mullas on tekkinud kuni 30 cm paksune turbakiht.
Kuiva paluniidu kasvukohatüüp.
 Kuiva paluniidu relieefiks on mõhnastikud, sandurid ning harvem luidete nõlvad. Mullad on tüübilt leetunud liivamullad või saviliivmullad, mille ülakiht on perioodiliselt kuiv. Puurindes võib leida üksikuid, omavahel liitumata võraga puid, näiteks arukaski, sookaski, mände või kuuski. Mänd on Eestis levinuim puuliik, millele järgnevad kask ja kuusk. 
Põõsarinde esinemine on harv, kuid selle esindajateks võivad olla kadakas, paakspuu, lodjapuu või pajud. Neist harilik paakspuu on meie metsades kõige arvukam alusmetsa liik.
Kuiva paluniidu taimekooslused.
Tähtsamateks kuiva paluniidu kasvukohatüübi taimekooslusteks loetakse lamba-aruheina-jussheina kooslust, võnk-kastevarre kooslust, hariliku kasteheina - punase aruheina kooslust, maarjaheina - punase aruheina kooslust.
Niiske paluniidu kasvukohatüüp.
Niiske paluniidu kasvukohatüübi reljeefiks on mõhnade, sandurite või saviliivmoreenist kühmude madalamad osad või nendevahelised madalad nõod. Mullaks on gleistunud saviliivmullad, mis on enamasti ülaveest küllastunud. Puurindes kasvab üksikult soo- ja arukaski. Põõsarindes esineb paju ja paakspuud. Rohurindes ohtralt kõrrelisi ja tarnu.
Niiske paluniidu taimekooslused.
Tähtsaimaks niiske paluniidu kasvukohatüübi koosluseks loetakse tedremarana ja luht-kastevarre kooslust, kus luht-kastevars on domineerivaks liigiks ning tedremaran esineb karakteerse liigina. Tedremaranat on lihtne teistest maranatest eristada, sest taime õiel on vaid neli kroonlehte, teistel maranatel viis.
Nimetatud koosluse tüüpilisteks liikideks on veel näiteks punane aruhein, maarjahein, mitmeõiene piiphein, mugultimut, keraluga, niitluga, soo-ohakas.
Sumõhimpromi ammoniaagileke

21. märtsil 2022 kahjustas Venemaa õhurünnak Sumõ lahingu ajal ühte Sumõhimpromi tehase ammoniaagipaaki, saastades maad 2,5 kilomeetri raadiuses, sealhulgas Novoselõtsja ja Verhnja Sõrovatka külad. Tuule suuna tõttu jäi Sumõ linn suures osas mõjutamata, hoolimata selle lähedusest lekkekohale.
Taust.
Kaks päeva enne leket väitis Venemaa riigikaitse juhtimiskeskuse juht Mihhail Mizintsev, et Ukraina natsionalistid kavandasid Sumõs libaoperatsiooni käigus keemiarünnakut. Mizintsev väitis 19. märtsil, et tehase kemikaalihoidlatesse paigutati miinid, et mürgitada elanikke Vene vägede linna tungimise korral. Ta väitis ka, et samamoodi saboteeriti keskkooli Mõkolajivi oblastis Kotljarovos.
Leke.
Esimest korda teatati lekkest 21. märtsil 2022 kohaliku aja järgi kell 4:30 Sumõhimpromi keemiatehases, mis asub Sumõ eeslinnas.
Günther Prien

Günther Prien (16. jaanuar 1908 Osterfeld, Saksa keisririik – oletatavalt 7. märts 1941 Atlandi ookean) oli saksa mereväelane (allveelaevnik), mereväeohvitser. 
Prien oli Kriegsmarine allveelaeva U-47 komandör teises maailmasõjas. Tema juhtimisel uputas U-47 üle 30 liitlaste laeva, sealhulgas 14. oktoobril 1939 Šotimaal Orkney saarestikus sadamas seisnud lahingulaeva HMS Royal Oak (hukkus 833 meremeest).
Ta suri oletatavasti 7. märtsil 1941, kui U-47 Atlandi ookeanil kadunuks jäi.
Otto Weddigen

Otto Eduard Weddigen (15. september 1882 Herford, Saksa keisririik – 18. märts 1915 Põhjameri) oli saksa mereväelane (allveelaevnik), kaptenleitnant. 
Weddigen oli Kaiserliche Marine allveelaeva U-9 komandör esimeses maailmasõjas. Tema juhtimisel uputas U-9 22. septembril 1914 Põhjameres pooleteise tunni jooksul Suurbritannia kuningliku mereväe kolm soomusristlejat Aboukir', Hogue'i ja Cressy. Hukkus 1459 meremeest. 15. oktoobril lasi Weddigeni allveelaev põhja veel neljanda Briti soomusristleja Hawke'i (hukkus 525 meremeest).
1915. aasta veebruaris sai ta allveelaeva U-29 komandöriks. Ta hukkus allveelaeva pardal koos meeskonnaga sama aasta 18. märtsil, kui allveelaeva rammis Briti lahingulaev Dreadnought.
Matija Nastasić

Matija Nastasić (serbia kirillitsas Матија Настасић; sündinud 28. märtsil 1993 Valjevos) on Serbia jalgpallur, kes mängib keskkaitsjana Hispaania kõrgliigaklubis Mallorca ja Serbia jalgpallikoondises.
Hooajal 2009/10 debüteeris ta Serbia esiliigaklubis Teleoptik.
2011. aastal liitus ta Itaalia kõrgliigaklubiga Fiorentina. Alguses liitus ta klubi noorte võistkonnaga, kuid ta sai üsna varsti võimaluse Fiorentina põhimeeskonna juures tänu sellele, et Fiorentinal ei olnud kvaliteetseid keskkaitsjaid. Itaalia kõrgliigas debüteeris ta 25. septembril 2011 mängus Bologna vastu. Hooajal 2011/12 sai Nastasić Itaalia kõrgliigas kirja 25 mängu ja kaks väravat.
2012. aasta augustis sõlmis ta viieaastase lepingu Inglismaa kõrgliigaklubiga Manchester City. Vahetustehingu käigus siirdus samal ajal Manchester Cityst Fiorentinasse Stefan Savić. Manchester City meeskonnas debüteeris Nastasić 18. septembril 2012 UEFA Meistrite Liiga mängus Madridi Reali vastu. Nastasić kindlustas peagi koha klubi põhikoosseisus ning valiti hooaja lõpus Manchester City hooaja parimaks noormängijaks. Hooajal 2013/14 tuli ta Manchester Cityga Inglismaa meistriks, kuid Nastasić oli suure osa hooajast vigastuse küüsis.
Hooaja 2014/15 esimeses pooles ta Manchester City põhimeeskonnas mänguaega enam praktiliselt ei saanudki. 2015. aasta jaanuaris suundus ta laenule Saksamaa kõrgliigaklubisse Schalke 04, kellega sõlmis hooaja lõpus püsiva lepingu.
Hooajal 2021/22 mängis Nastasić taas Fiorentinas.
2022. aasta septembris sõlmis ta üheaastase lepingu Mallorcaga.
Serbia jalgpallikoondises debüteeris Nastasić 29. veebruaril 2012 mängus Küprose vastu.
EHC Biel

EHC Biel-Bienne on Šveitsi jäähokiklubi, mis tegutseb kakskeelses linnas Biel/Bienne. See mängib Šveits jäähoki kõrgliigas National League.
Šveitsi kõrgliigas mängis klubi esmakordselt 1975. aastal. Klubi on tulnud Šveitsi meistriks aastatel 1978, 1981 ja 1983.
Hooaja 2012/13 esimeses pooles mängis klubis NHL-is toimunud tööseisaku tõttu NHL-i tähtmängijad Patrick Kane ja Tyler Seguin.
Klubi koduväljak asub Tissot Arenal, mis mahutab 6521 pealtvaatajat.
Praegune koosseis.
"Seisuga märts 2023"
2022. aasta 16. märtsi rünnak leivasabale Tšernihivis

]}]&lt;/mapframe&gt; }} 
16. märtsil 2022 hukkus Venemaa rünnakus Ukrainas Tšernihivis 14 tsiviilisikut, kes ootasid leivajärjekorras.
Taust.
Ukraina linna Tšernihivi on toimunud Vene vägede rünnakud alates 24. veebruarist 2022, mil algas Venemaa sissetung Ukrainasse. Tšernihovi lahingud põhjustasid suuri tsiviilkaotusi. 3. märtsil toimus linnas pommitamine, milles hukkus 47 inimest. Vene kindralmajor Andrei Suhhovetski, tollane 41. ühendarmee ülema asetäitja, hukkus 4. märtsil, päev pärast pommitamist, olles esimene Vene kindral, kes hukkus Venemaa sissetungi ajal. 10. märtsil asus linn piiramisrõngasse, mis kestis 31. märtsini, mil Ukraina vägedel õnnestus linna piiramine lõpetada.
Lahingutegevuse jätkudes hukkus Tšernihivis rohkem tsiviilisikuid. 16. märtsil teatas Tšernihivi oblasti kuberner Vjatšeslav Tšaus, et ainuüksi sel päeval toimunud Venemaa rünnakutes Tšernihivile hukkus kokku 53 inimest.
Rünnak.
Sündmusest teatasid nii Tšaus kui ka Ameerika Ühendriikide saatkond Kiievis. Ukraina televisioonis ütles Tšaus, et rünnak mida ta kirjeldas kui pommitamist, ei olnud "esimene taoline pommitamine ega ka esimene tsiviilisikute pommitamine vaenlase poolt". USA saatkond teatas, et inimesi on "tulistatud ja tapetud". Ukrinform teatas 14 inimese surmast. Intsident juhtus umbes kell 10.00. Intsidendi ohvrid hukkusid raskekahurväe plahvatuse tagajärjel. Kõik tsiviilisikud olid relvastamata ja mõned neist elasid pommitamise üle; Tšernihivi politsei viis nad meditsiiniasutustesse.
Rünnakus hukkus Minnesotast pärit 67-aastane USA kodanik James Whitney Hill. Tšernihivi patrullpolitsei ja USA välisministeerium kinnitasid USA kodaniku surma. James, keda sotsiaalmeedias tuntakse nimega "Jimmy Hill", oli inglise keele õpetaja ja keeldus sõja algusest peale Ukrainast lahkumast, et hoolitseda oma elukaaslase eest, kelleks oli Ukraina kodanik Irõna.
Reaktsioonid.
Umbes neli tundi pärast intsidenti esitas Tšernihivi piirkonnaprokuratuur rünnaku kohta kohtuasja. Uurimist alustas ka Ukraina julgeolekuteenistuse Tšernihivi oblasti osakond.
Tšernihivi pommitamine 3. märtsil 2022

Tšernihivi pommitamise 3. märtsil 2022 viisib läbi Venemaa väged Tšernihivi linna piiramise ajal osana Venemaa 2022. aasta sissetungist Ukrainasse. Korraldatud õhurünnakutes hukkus 47 inimest. Amnesty International ja Human Rights Watch kirjeldasid rünnakuid sõjakuriteona.
Rünnak.
3. märtsil 2022, vahetult pärast kella 12.00, filmiti Tšernihivi elamurajoonis Vjatšeslava Tšornovila ja Kruhova tänavate moodustatud kolmnurksel avalikul väljakul alla kukkumas kuus juhitamata õhupommi. Amnesty Internationali analüüs näitas, et alla kukkus (vähemalt) kaheksa pommi. Ivana Bohuna tänava elanik Alina ütles, et kuulis enne pommide plahvatamist valju suminat.
Rünnaku film salvestati pardakaameraga. Filmis on näha kuue pommi kukkumist ja plahvatust. Teistes veebimeedias avaldati ohvrite surnukehad, ellujäänute kanderaamidel äraviimine, tuletõrjujad, kes üritasid kustutada tulekahjusid kannatada saanud peamises korterikompleksis, ning põlevaid autosid ja puid. Regionaalkuberner Vjatšeslav Tšaus ütles ajakirjanikele, et löögi sai kaks kooli.
Ukrainas sündinud USA kongresmen Victoria Spartz ütles ajakirjanikele, et tema vanaema elas lähedal asuvas hoones ja kõik aknad olid hävinud.
Samal päeval hävis mujal Tšernihivis kaks kooli (nr. 18 ja nr 21) ja 8 eramaja ning veel 7 maja sai tugevalt kannatada.
Ohvrid.
Julia Matvienko, samuti Ivana Bohuna tänava elanik, elas pommirünnaku üle peavigastusega. Tema kolm last ei saanud vigastada, kuid pidid pärast plahvatust rusude alt välja roomama. Kohalikud päästeteenistused registreerisid pommirünnakus 38 meest ja 9 naist ning 18 inimest sai vigastada.
Uurimised.
Kuna Amnesty International ei suutnud tuvastada läheduses olevat seaduslikku sõjalist sihtmärki, võib rünnak olla 2022. aasta sissetungi sõjakuritegu.
Human Rights Watch (HRW) ei leidnud ühtegi tõendit "märkimisväärse [sõjalise] sihtmärgi kohta ristmikul või selle lähedal, kui seda tabati, ... mis viitab potentsiaalselt tahtlikule või hoolimatule valimatule rünnakule". HRW kutsus üles algatama Ukraina Rahvusvahelise Kriminaalkohtu uurimist ja ÜRO uurimiskomisjoni selgitamaks, et kas tegu on sõjakuriteoga ja võtta vastutusele selle eest vastutavad inimesed. HRW uurimine hõlmas telefoniintervjuusid kolme tunnistaja ja veel kahe Tšernihivi elanikuga ning 22 video- ja 12 fotoanalüüsi. HRW küsitletud tunnistajad väitsid, et nad ei teadnud naabruses toimuvatest sõjalistest sihtmärkidest ega operatsioonidest.
Leiti pommikraater, mis vastab 500 kg kaaluvale pommile. FAB-500 pomme kasutati teadaolevalt 2022. aasta Venemaa sissetungil.
Bianca Ghelber

 
Bianca Florentina Ghelber (sünninimi Bianca Florentina Perie; sündinud 1. juunil 1990 Romanis) on Rumeenia vasaraheitja.
Ta on osalenud kolmedel olümpiamängudel. Pekingi olümpiamängudel 2008. aastal sai ta 16. koha, 2012. aasta Londoni olümpiamängudel 17. koha ja 2020. aasta Tōkyō olümpiamängudel sai ta kuuenda. koha.
2022. aasta Euroopa meistrivõistlustel Münchenis tuli ta tulemusega 72.72 Euroopa meistriks. 2022. aasta maailmameistrivõistlustel Eugene'is sai ta tulemusega 72.26 kuuenda koha.
Tema isiklik rekord vasaraheites on 74.18, mis on püstitatud suveolümpiamängudel Tōkyōs 3. augustil 2021.
Karl Ots (majandustegelane)

Kaarel Ots, ka Karl Ots (vene keeles Карл Мартович Отс "Karl Martovitš Ots"; 6. jaanuar 1892 Kurtna, Viru kreis, Eestimaa kubermang – 18. veebruar 1937 Tšeljabinsk) oli eesti päritolu Nõukogude Liidu majandustegelane.
Ots lõpetas 1909. aastal Tallinna Raudtee Tehnikakooli. Ta osales allohvitserina esimeses maailmasõjas.
Detsembrist 1919 kuni jaanuarini 1922 oli Ots Pihkva kubermangu täitevkomitee esimees ning aastatel 1924–1930 töötas ta Torgsini esindajana Saksamaal, Tšehhoslovakkias ja Šveitsis.
Aastatel 1930–1936 oli ta Leningradis masinaehitustehase Krasnõi Putilovets (1934. aastast Kirovi tehas) direktor. Tehas alustas 1932. aastal tanki T-28 saritootmist.
1936. aastal määrati Ots Kolpinos asuva rasketööstusettevõte Ižorski Zavod direktoriks ja 1937. aastal Tšeljabinski traktoritehase ehitusülemaks.
Leesikaloo kasvukohatüüp

Leesikaloo (LL) ("Arctostaphylos-alvarsite type") on loometsade rühma kõige keerukam ja tuuleõrnem kasvukohatüüp. Leesikaloo asub väga õhukese mullaga paepealsel, mille pinnas on väga kuiv. 
Leesikaloost võib leida metsade kultuurpärandi hulka kuuluvaid vaigutuslanke. Haruldasteks kooslusteks peetakse leesikaloo-kaasikut ja leesikalootammikut. Leesikaloo-kaasik on väga piiratud levikuga, mida võib leida Hiiumaalt ja Lääne-Eestist. Leesikalootammikut võib leida Saaremaalt, mõlemad metsakooslused on haruldased. Leesikaloo on levinud peamiselt saartel ja Lääne-Eestis, vähem Põhja-Eestis, riigimetsade pindalast hõlmavad need 0,1%.
Reljeef ja mullastik.
Reljeef on tasane või kergelt lainjas paetasandik. Domineerivaks mullaks on õhukesed paepealsed ja väga õhukesed rähkmullad, harvemini leidub klibumulda. Metsakõduhorisont võib sageli puududa või ulatuda kuni 3 cm-ni. Peene mullaosa tüsedus ulatub kuni 10 cm-ni, tegu on mustjaspruuni, tihedalt juurtega läbipõimunud mullaga, mille huumusesisaldus on 6–20%. Maapinnalähedase pae tõttu on muld väikese veemahutavusega ja seetõttu kergesti läbikuivav. Põhjavesi on taimedele kättesaamatu, mis muudab männinoorendike kasvu aeglaseks. Õhukese mulla ja kuivuse tõttu on mändidel tuuleheite oht.
Puistu.
Puistutest domineerivad männikud koos mõningate kidurate kuuskedega, harva võib esineda kuusikuid, haruldased on kaasikud. Puistu on üldiselt hõre ja kasv ebaühtlane, puud vahelduvad tühimikega, kus paljandub paas. Puudel on paks koor, puudub enamasti oksavaene tarbetüvi ja esineb kõverusi. Pindmise juurestiku tõttu esineb puistul tormikahjustusi: tuuleheidet ja -murdu. Leesikaloo kasvukohatüüpides on lageraie keelatud. Puistute keskmine vanus on 70 aastat ja hektaritagavara umbes 70 m3.
Alusmets.
Alusmets on hõre ja üsna liigirohke.
Alusmetsas võib esineda noori kiduraid kuuski.
Alustaimestik.
Alustaimestik on hõre kuni keskmise tihedusega. Väga kuivadel aladel esinevad peamiselt samblikud. Paksema muldkattega aladel kasvab rohkem leesikat, niiskema mullaga aladel on taimestik liigirikkam. 
Samblarinde katvus võib varieeruda lausalisest katkendlikuni. Esinevad tavalisi metsasamblaid, näiteks
Esineb ka lubjalembeseid, loometsadele iseloomulikke liike, näiteks
Laiguti esineb samblikke:
NSV Liidu Veetranspordi Rahvakomissariaat

NSV Liidu Veetranspordi Rahvakomissariaat (vene keeles Народный комиссариат водного транспорта СССР) oli aastatel 1931–1939 eksisteerinud riigiorgan Nõukogude Liidus; kuulus rahvakomissariaadina NSV Liidu Rahvakomissaride Nõukogu koosseisu. Tegeles veetranspordi korraldamisega.
Jaanuaris 1931 reorganiseeriti NSV Liidu Teede Rahvakomissariaat. Sellest eraldati osa struktuuriüksusi, mille baasil moodustati eraldiseisev "NSV Liidu Veetranspordi Rahvakomissariaat". 
Likvideerimine.
Aprillis 1939 veetranspordi rahvakomissariaat likvideeriti. Selle baasil moodustati kaks uut rahvakomissariaati:
NSV Liidu Merelaevanduse Rahvakomissariaat

NSV Liidu Merelaevanduse Rahvakomissariaat (vene keeles Народный комиссариат морского флота СССР) oli aastatel 1939–1946 eksisteerinud riigiorgan Nõukogude Liidus; kuulus rahvakomissariaadina NSV Liidu Rahvakomissaride Nõukogu koosseisu. Tegeles meretranspordi korraldamisega.
Aprillis 1939 likvideeriti NSV Liidu Veetranspordi Rahvakomissariaat. Selle baasil moodustati kaks uut rahvakomissariaati, sealhulgas merelaevanduse rahvakomissariaat.
Ümberkujundamine.
Märtsis 1946 kujundati merelaevanduse rahvakomissariaat ümber NSV Liidu Merelaevanduse Ministeeriumiks.
NSV Liidu Ministrite Nõukogu juures asuv Tsiviillennunduse Peavalitsus

NSV Liidu Ministrite Nõukogu juures asuv Tsiviillennunduse Peavalitsus (vene keeles Главное управление гражданского воздушного флота при СМ СССР) oli aastatel 1932–1964 eksisteerinud riigiorgan NSV Liidu Ministrite Nõukogu alluvuses. 
25. veebruaril 1932 likvideeriti Üleliiduline Tsiviillennunduse Ühendus ja selle baasil moodustati NSV Liidu Rahvakomissaride Nõukogu juures asuv Tsiviillennunduse Peavalitsus, mis 15. märtsil 1946 kujundati ümber N"SV Liidu Ministrite Nõukogu juures asuvaks Tsiviillennunduse Peavalitsuseks". Paralleelnimetusena on kasutusel olnud ka Tsiviillennunduse Peavalitsus "Aeroflot", ka lihtsalt Aeroflot.
Ümberkujundamine.
27. juulil 1964 tsiviillennunduse peavalitsus kujundati ümber NSV Liidu Tsiviillennunduse Ministeeriumiks.
Srđan Babić

Srđan Babić (serbia kirillitsas Срђан Бабић; sündinud 22. aprillil 1996 Banja Lukas) on Serbia jalgpallur, kes mängib keskkaitsjana Hispaania kõrgliigaklubis Almería ja Serbia jalgpallikoondises.
Ta alustas jalgpalli mängimist kodulinnaklubis Banja Luka Borac. 2011. aastal liitus ta Serbia klubiga Vojvodina, mille põhimeeskonnas debüteeris ta Serbia kõrgliigas hooajal 2013/14. Samal hooajal valiti ta ka Serbia kõrgliiga hooaja sümboolsesse koosseisu.
2015. aasta juulis sõlmis ta lepingu Hispaania klubiga Real Sociedad. Ta asus mängima klubi reservmeeskonnas, mis mängis Hispaania tugevuselt kolmandas liigas. Hooajal 2016/17 oli ta laenul Hispaania esiliigaklubis Reus.
2017. aasta juulis naasis ta Serbia kõrgliigasse, kui liitus Belgradi Crvena Zvezda. Hooajal 2017/18, 2018/19 ja 2019/20 tuli ta klubiga Serbia meistriks. Hooajal 2020/21 oli ta laenul Portugali kõrgliigaklubis Famalicão.
2021. aasta augustis asus ta mängima Almeríaga. Hooajal 2021/22 kindlus ta klubiga pääsu Hispaania esiliigast kõrgliigasse.
Aastatel 2012–2019 mängis Babić Serbia noortekoondistes. 2015. aastal tuli ta Serbia kuni 20-aastaste koondisega juunioride maailmameistriks. Serbia jalgpallikoondises tegi ta debüüdi 24. septembril 2022 UEFA Rahvuste Liiga mängus Rootsi vastu. Samal aastal kuulus ta Serbia koondisse 2022. aasta maailmameistrivõistlustel.
Damián Suárez

Damián Nicolás Suárez Suárez (sündinud 27. aprillil 1988 Montevideos) on Uruguay jalgpallur, kes mängib paremkaitsjana Brasiilia kõrgliigaklubis Botafogo ja Uruguay jalgpallikoondises.
Ta alustas klubikarjääri kodulinnaklubis Defensor Sporting. Uruguay kõrgliigas debüteeris ta hooajal 2007/08.
2011. aasta juunis sõlmis ta lepingu Hispaania kõrgliigaklubiga Sporting Gijón, kus mängis ühe hooaja. Aastatel 2012–2015 mängis ta kolm hooaega (neist kaks viimast hooaega Hispaania kõrgliigas) Elches.
Aastal 2015–2024 mängis Suárez Hispaania klubis Getafe. 2022. aasta aprillis sai Suárez enim mänge Hispaania kõrgliigas pidanud Getafe mängijaks. Getafega mängis ta Hispaania kõrgliigas kõikidel hooaegadel peale 2016/17.
2024. aasta veebruaris sõlmis ta kaheaastase lepingu Botafogoga.
Aastatel 2005–2007 mängis Suárez Uruguay noortekoondistes. Uruguay rahvuskoondises tegi ta debüüdi alles 27. jaanuaril 2022 MM-i valikmängus Paraguay vastu. 34-aastaselt sai ta Uruguay koondises vanimaks debüteerinud väljakumängijaks. Enne seda kuulus see rekord Andrés Scottile, kes debüteeris Uruguay koondises 2006. aastal 30-aastaselt.
Josh Jooris

Joshua Jooris (sündinud 14. juulil 1990 Burlingtonis Ontario provintsis) on Kanada jäähokimängija, kes mängib keskründajana Šveitsi kõrgliigaklubis Genève-Servette.
Aastatel 2010–2013 mängis ta Union College'i jäähokimeeskonnas.
2013. aastal õnnestus tal saada leping NHL-i klubiga Calgary Flames. Enne seda oli ta 2011. aastal osalenud Boston Bruinsi ja 2012. aastal Vancouver Canucksi treeninglaagrites. Hooajal 2013/14 mängis Jooris American Hockey League'is (AHL) Flamesi tütarklubis Abbotsford Heat. NHL-is debüteeris Jooris 17. oktoobril 2014 mängus Columbus Blue Jacketsi vastu ja lõi selles mängus ka oma esimese värava NHL-is. Hooaeg 2014/15 jäi Joorise NHL-i karjääri ka kõige resultatiivsemaks (12+12).
2016. aasta juulis sõlmis ta üheaastase lepingu NHL-i klubiga New York Rangersiga. 12 mänguga sai Jooris liigas kirja vaid ühe värava ja ühe väravasöödu, mistõttu Rangers loobus temast. Seejärel liitus ta Arizona Coyotesiga, kus mängis kuni hooaja lõpuni. 2017. aasta juulis sõlmis ta üheaastase lepingu Carolina Hurricanesiga. 2018. aasta veebruaris kaubeldi ta Greg McKeggi vastu Pittsburgh Penguinsile. Hooajal 2018/19 mängis Jooris AHL-i klubis Toronto Marlies.
2019. aasta juunis sõlmis ta lepingu Šveitsi kõrgliigaklubiga Lausanne HC. 2021. aasta septembris siirdus ta Genève-Servette'i.
Tema isa Mark Jooris on endine jäähokimängija, kes mängis suurema osa profikarjäärist Euroopas.
Kiievi kaubanduskeskuse pommitamine

Kiievi kaubanduskeskuse pommitamine leidis aset 20. märtsil 2022 kella 22.45 paiku, kui Venemaa õhuväed ründasid Ukrainas Kiievis asuvat Retroville'i kaubanduskeskust. Osa kaubanduskeskusest koos 12-korruselise ärikeskusega hävis. Hukkus vähemalt kaheksa inimest, neist kuus olid riietatud sõjaväe värvidesse. Venemaa valitsuse teatel kasutati kaubanduskeskust kattena laskemoona, sealhulgas Ukraina mitmelasulise raketiheitja BM-21 Grad hoidmiseks ja ümberlaadimiseks.
Taust.
Venemaa relvajõud tungisid Ukrainasse 24. veebruaril 2022, alustades pealetungi Kiievi oblastisse, sisenedes Valgevenest. Järgmisel päeval algas linnas lahing.
Retroville'i kaubanduskeskuse suurus oli 120 334 kuupmeetrit, selle pindala oli 86 000 ruutmeetrit ja seal oli üle 250 kaupluse. Kaubanduskeskus valmis 2020. aasta mais. Seda haldab Leedu investeerimisettevõte BT Invest.
Pommitamine.
2022. aasta 20. märtsi õhtul pommitasid Venemaa relvajõud Ukraina pealinnas Kiievis asuvat Retroville'i kaubanduskeskust.
Ukraina päästeteenistus sai teate tulekahjust kaubanduskeskuses kell 22.48.
Kaubanduskeskus hävis suures osas, nagu ka läheduses asuvad autod, spordiklubi Sport Life ja ärikeskus. Kiievi linnapea Vitali Klõtško teatas, et lähedalasuvad hooned said tugevalt kannatada ja hukkus vähemalt kaheksa inimest.
Ärikeskuses asuv supermarketiketi Novus peakorter hävis peaaegu täielikult. Kannatada sai ka nende kaubanduskeskuses asuv lipulaev, mille laed varisesid ja mis sai muid konstruktsioonikahjustusi.
Sihtimine.
Venemaa kaitseministeerium teatas, et alustas rünnakut seetõttu, et Ukraina relvajõud kasutasid kaubanduskeskust kattena laskemoona, sealhulgas raketiheitjate BM-21 Grad hoidmiseks ja laadimiseks, ning esitas drooniga tehtud kaadreid sellest, mida ministeerium kirjeldas kui Ukraina mitmikraketiheitjat (MLRS), mis tulistas ja liikus tagasi kaubanduskeskusse, enne kui Venemaa rakett selle hävitas. Päev pärast rünnakut pidasid Ukraina võimud kinni mehe, kes nende sõnul jagas veebruari lõpus TikTokis ostukeskuse lähedal pargitud Ukraina sõjaväesõidukeid ning hoiatas ukrainlasi mitte avaldama teavet Ukraina sõjaliste liikumiste kohta.
Manor Solomon

Manor Solomon (heebrea keeles מנור סולומון; sündinud 24. juulil 1999 Kfar Savas) on Iisraeli jalgpallur, kes mängib rüdava või äärepoolkaitsjana Inglismaa esiliigaklubis Leeds United ja Iisraeli jalgpallikoondises.
Iisraeli kõrgliigas debüteeris ta hooajal 2016/17 Petaẖ-Tikva Maccabi meeskonnas.
2019. aasta jaanuaris sõlmis ta lepingu Ukraina kõrgliigaklubiga Donetski Šahtar. Šahtariga tuli ta neli korda Ukraina meistriks. Hooajal 2019/20 lõi ta UEFA Meistrite Liiga alagrupimängudes värava Atalanta ja Manchester City vastu ning UEFA Euroopa Liiga kuueteistkümnendikfinaalis VfL Wolfsburgi vastu. Hooajal 2020/21 lõi ta Meistrite Liigas värava Madridi Reali vastu nii kodu- kui ka võõrsilväljakul.
2022. aasta juulis läks Solomon Šahtarist laenule Fulhami. Hooaja 2022/23 esimene pool jäi Solomonil põlvevigastuse tõttu suuresti vahele. Esimese värava Inglismaa kõrgliigas lõi ta 11. veebruaril 2023 mängus Nottingham Foresti vastu.
Suvel 2023 lõppes tema leping Šahtariga ning ta liitus Inglismaa Premier League'i klubiga Tottenham Hotspur. 2024. aasta augustis läks ta sealt laenule Leeds Unitedi.
Iisraeli jalgpallikoondises debüteeris Solomon 7. septembril 2018 UEFA Rahvuste Liiga mängus Albaania vastu. Koondisekarjääri esimese värava lõi ta 18. novembril 2020 Rahvuste Liiga mängus Šotimaa vastu.
Solveig Krey

Solveig Krey (sündinud 20. märtsil 1963) on norra mereväelane (allveelaevnik), mereväeohvitser.
Ta lõpetas 1989. aastal Norra Kuningliku Mereväeakadeemia. Temast sai esimene naissoost allveelaeva komandör maailmas, kui ta asus 11. septembril 1995 juhtima Kobben-klassi allveelaeva ja hiljem Ula-klassi allveelaeva "Uredd" (Norra diisel-elektriline allveelaev pikkusega 59 meetrit ja 21-liikmelise meeskonnaga, sealhulgas viie ohvitseriga).
Krey on olnud ka Norra kuningliku mereväe allveejõudude juhataja.
Ta on ka esimene naissoost Norra kuningliku mereväe laevakomandör. Auastmelt on ta "flaggkommandør", millele Eesti mereväes vastab kommodoor.
Mädapea Algkool

Mädapea Algkool on endine kool Eestis.
1869. aastal avas talurahva lastele uksed Järtu külas (praeguse Järni küla territooriumil) asunud koolimaja (Järtu-Mädapea kool). 1922–1965 tegutses kool Mädapea mõisas. 
Mädapea mõisahoonesse viidi kool üle 1922. aastal. 
Mädapea mõisa seinal avati 27. augustil 1989 mälestustahvel kirjaga "Mädapea Kool 1922-1965".
Erkki-Siim Kalbus

 
Erkki-Siim Kalbus on eesti trummar. 
Ta on mänginud ansamblites Anal Caves, John Stuart Mill, Sibyl Vane, Goresoerd jms.
Erkki-Siim hakkas trumme mängima 2004. aasta suvel Pärnus, kui moodustati sõpradega esimene punk-rock bänd Üheksas Ring. Trummiõpe algas vanaisa juures olevast trummikomplektil, esimesed trummid sai isa toetusel 2006. aastal Soome vanakraamiturult. Päris trummikomplekt (ühtlasi tänane Mapex M-Birch) soetati Pärnu PVX Muusikust aastal 2008.
2007. aastal pälvis Erkki-Siim Pärnu bändide konkursil Proovikas ansambliga Exprosyum parima trummari auhinna, mille andis üle Marko Atso.
Trummid.
- basstrummid: 22" x 18" x 2
- tomid: 8" x 8", 10" x 8", 12" x 9", 16" x 16"
- soolotrummid: Okkam Padouk (By Kaarlo Nõmmsalu) 13" x 5,5", Pearl JJ Signature 13" x 6,5", Sonor AQ2 13" x 6"
- rack Pearl DR-511 seeria, curved
- statiivid Pearl CH-1030 seeria statiivid
- pedaalid Trick Drums PRO 1-V BigFoot longboard
- hi-hat pedaal Trick Drums PRO 1-V Predator cable hi-hat
- Roland RT-30k basstrummi trigerid
- Roland RT-30h snare triger
- Roland TM-2 Trigger Module x 2
- Basstrummide reso EQ3 Reso Coated
- Basstrummide batter Remo Powerstroke 3
- Snare reso Ambassador Reso
- Snare batter Evans Genera HDD
- Tommide resonahad Evans Resonant Black
- Tommide batter Remo Emperor Clear
- 14" Renaissance Heavy hi-hat
- 14" Renaissance Brilliant hi-hat
- 10" Bell
- 10" Black Sea splash
- 12" Renaissance splash
- 18" Renaissance crash
- 18" Renaissance Brilliant crash
- 19" Renaissance chrash
- 18" Renaissance china
- 18" Renaissance Brilliant china
- 20" Black Sea Megabell ride
- basstrummid: 20" x 16" x 2
- tomid: 10" x 6", 10" x 6", 12" x 6", 14" x 14"
- soolotrummid: 13" x 5,5"
- rack Millenium, curved
- statiivid Millenium DB-115 seeria statiivid
- pedaalid Trick Drums Predator longboard
Encore (album)

"Encore" on Vanilla Ninja viies album, mis ilmus 2021. aasta oktoobris.
Album valmis koostöös ansambli endise produtsendi David Brandesega, kellega tehti koostööd aastatel 2003–2005. David Brandes võttis ise Vanilla Ninjaga ühendust ja pakkus välja uue albumi salvestamise idee. 
Esimene singel "Gotta Get It Right" ilmus 2021. aasta juunis. Kokku ilmus albumilt kuus singlit, millele tehti ka videod.
Chris Richards

Christopher Jeffrey Richards (sündinud 28. märtsil 2000 Birminghamis Alabama osariigis) on USA jalgpallur, kes mängib keskkaitsjana Inglismaa Premier League'i klubis Crystal Palace ja USA jalgpallikoondises.
2017. aastal liitus ta FC Dallase akadeemiaga. 2018. aasta juulis läks ta laenule Saksamaa klubisse Müncheni Bayern. 2018. aasta juulis debüteeris ta Bayerni esindusmeeskonnas hooajaeelsel turniiril. Hooajal 2018/19 mängis Richards Bayern U-19 võistkonnas. 2019. aasta jaanuaris sõlmis ta Müncheni Bayerniga püsiva lepingu.&lt; Hooaja 2019/20 alguses asus Richards mängima Saksamaa tugevuselt kolmandas liigas Müncheni Bayerni reservmeeskonnas. Saksamaa kõrgliigas debüteeris ta Bayerni põhimeeskonnas 20. juunil 2020 mängus Freiburgi vastu. Hooajal 2020/21 sai ta Bayerni põhimeeskonnas kirja seitse mängu. Aastatel 2021–2022 oli Richards Bayernist laenul Saksamaa kõrgliigaklubis TSG 1899 Hoffenheim.
2022. aasta juulis siirdus ta 12 miljoni naelsterlingi eest Crystal Palace'i, kellega sõlmis viieaastase lepingu.
USA jalgpallikoondises debüteeris Richards 16. novembril 2020 sõprusmängus Panama vastu.
Klaas (perekonnanimi)

Klaas on eesti perekonnanimi.
2023. aasta 1. jaanuari seisuga oli Eestis perekonnanimi Klaas 315 inimesel: 150 mehel ja 165 naisel. Perekonnanimede levikult oli Klaas meeste puhul 464. kohal ja naiste puhul 448. kohal. Levinuim oli see Hiiu maakonnas, kus sellenimelisi oli maakonna 10 000 elaniku kohta 13,32.
Juri Velõkõi

Juri Jurijovõtš Velõkõi (ukraina keeles "Юрій Юрійович Великий"; sündinud 5. juunil 1980 Kotovskis Ukraina NSV-s) on ukraina näitleja (koomik). Tegutsenud ka humoristi, stsenaristi ja telesaatejuhina.
Ta lõpetas Odessa Merenduse Rahvusülikooli 2002. aastal mereõiguse ja 2006. aastal meretranspordi juhtimise erialal. 
Ülikooli ajal võttis osa KVN-i mängudest. Alates 2009. aastast on ta Stuudio Kvartal 95 näitleja.
2014. ja 2015. aastal oli ta mitme ukraina animafilmi pealelugeja (dublaažinäitleja).
Laiemalt tuntuks sai Velõkõi kui lõi 2019. aastal oma YouTube'i kanali, kus astub üles parodistina.
Sean Longstaff

Sean David Longstaff (sündinud 30. oktoobril 1997 North Shieldsis) on Inglismaa jalgpallur, kes mängib poolkaitsjana Premier League'i klubis Newcastle United.
Ta alustas Newcastle Unitedis ka klubikarjääri. Hooaja 2016/17 teises pooles oli ta Newcastle Unitedist laenul Šotimaa kõrgliigaklubis Kilmarnock. Hooajal 2017/18 oli ta laenul Inglismaa tugevuselt kolmanda liiga klubis Blackpool.
Newcastle Unitedi põhimeeskonnas debüteeris Longstaff 2018. aasta augustis. Inglismaa kõrgliigas tegi ta debüüdi sama aasta 26. detsembril mängus Liverpooli vastu. Inglismaa kõrgliigas lõi ta esimese värava 26. veebruaril 2019 mängus Burnley vastu.
Tema noorem vend Matty Longstaff on samuti jalgpallur. Vendade isa David Longstaff on endine jäähokimängija, kes mängis aastaid Suurbritannia jäähokikoondises.
Callum Wilson

Callum Eddie Graham Wilson (sündinud 27. veebruaril 1992 Coventrys) on Inglismaa jalgpallur, kes mängib Inglismaa Premier League'i klubis Newcastle United ja Inglismaa jalgpallikoondises.
Ta alustas klubikarjääri kodulinnaklubis Coventry City. Klubi põhimeeskonnas debüteeris ta 12. augustil 2009 liigakarika mängus Hartlepool Unitedi vastu. Liigadebüüdi tegi ta Inglismaa esiliigas 2010. aasta detsembris mängus Queens Park Rangersi vastu. Hooaja 2010/11 teises pooles oli ta laenul Inglismaa tugevuselt viienda liiga klubis Kettering Town ja hooajal 2011/12 samasse liigasse kuuluvas klubis Tamworth. Aastatel 2012–2014 mängis Wilson Coventry Cityga Inglismaa tugevuselt kolmandas liigas. Hooajal 2013/14 lõi Wilson liigas 21 väravat ning valiti Coventry City aasta mängijaks ja liigahooaja sümboolsesse koosseisu.
2014. aasta juulis sõlmis Wilson lepingu Inglismaa esiliigaklubiga AFC Bournemouth.. Hooajal 2014–15 lõi Wilson Inglismaa esiliigas 20 väravat ja aitas klubil esmakordselt Inglismaa kõrgliigasse pääseda. Inglismaa kõrgliigas lõi Wilson esimesed väravad 22. augustil 2015, kui tegi West Ham Unitedi vastu kübaratriki. Bournemouthiga oli tema edukaim hooaeg Inglismaa kõrgliigas 2018/19, mil ta lõi 14 väravat.
2020. aasta septembris sõlmis Wilson lepingu Newcastle Unitediga. Ülemineku arvatav suurus oli 20 miljonit naelsterlingit, millega sai Wilson toona Newcastle Unitedi kolmandaks kõige kallimaks ostuks. Esimesel hooajal Newcastle Unitedis lõi Wilson Inglismaa kõrgliigas 12 väravat ja valiti klubi hooaja parimaks mängijaks.
Inglismaa jalgpallikoondises debüteeris Wilson 15. novembril 2018 sõprusmängus USA vastu ja lõi selles mängus ka värava. Wilson sai sellega kõige esimeseks Bournemouthi mängijaks, kes on Inglismaa koondises värava löönud. Ta kuulus Inglismaa koondisse 2022. aasta maailmameistrivõistlustel.
Simon Ehammer

Simon Ehammer (sündinud 7. veebruaril 2000 Steinis) on Šveitsi kümnevõistleja. 
Ta võitis 2018. aasta juunioride maailmameistrivõistlustel Tamperes austraallaste Ashley Moloney ja Gary Haasbroeki järel kümnevõistluse pronksmedali isikliku rekordiga 7642 punkti. 2019. aasta Euroopa juunioride meistrivõistlustel Boråsis võitis ta Šveitsi juunioride rekordi 7851 punktiga kuldmedali.
2021. aasta Euroopa sisemeistrivõistlustel oli ta viie ala järel medalikonkurentsis, kuid ei suutnud teivashüppes ületada algkõrgust. Euroopa U23 meistrivõistlustel Tallinnas võitis ta kuldmedali kaugushüppes, hüpates finaalis 8.10.
2022. aasta sisemaailmameistrivõistlustel Belgradis võitis Ehammer seitsmevõistluses Šveitsi rekordiga 6363 punkti Damian Warneri järel hõbemedali. Maailmameistrivõistlustel Eugene'is osales ta kaugushüppes ja sai tulemusega 8.16 Wang Jianani ja Miltiádis Tentóglou järel pronksmedali. Euroopa meistrivõistlustel Münchenis püstitas ta isiklikud rekordid kõrgushüppes ja teivashüppes ning võitis kümnevõistluses Šveitsi rekordiga 8468 punkti Niklas Kauli järel hõbemedali.
2023. aasta Euroopa sisemeistrivõistlustel katkestas ta seitsmevõistluse pärast kaugushüppes tulemuseta jäämist. Maailmameistrivõistlustel Budapestis osales ta taas kaugushüppes, kus pääses finaali ja sai tulemusega 7.87 9. koha.
2024. aasta sisemaailmameistrivõistlustel Glasgow's viis Ehammer seitsmevõistluses Šveitsi rekordi 6418 punktini ja tuli Sander Skotheimi ja Johannes Ermi ees maailmameistriks. Juunis toimunud Euroopa meistrivõistlustel Roomas osales ta kaugushüppes ja võitis Miltiádis Tentóglou ja Mattia Furlani järel pronksmedali tulemusega 8.31. 2024. aasta suveolümpiamängudel Pariisis sai ta kaugushüppes 8.20-ga neljanda koha.
2025. aasta Euroopa sisemeistrivõistlustel Apeldoornis võitis ta seitsmevõistluses Šveitsi rekordiga 6506 punkti Sander Skotheimi järel hõbemedali. Selle tulemusega tõusis ta kõigi aegade edetabelis viiendale kohale. Sama aasta sisemaailmameistrivõistlustel Nanjingis osales ta kaugushüppes ja sai 7.99-ga 9. koha.
Ehammerile kuulub kümnevõistlejate maailmarekord kaugushüppes 8.45.
NATO koodnimed

NATO koodnimed (inglise keeles "NATO Reporting Names") on NATOs kasutatavad koodnimetused endise Nõukogude Liidu ja Varssavi pakti ning tänase Venemaa ja Hiina Rahvavabariigi sõjatehnika tähistamiseks.
Nimetussüsteemi mõte on pakkuda sõjatehnika pärisnimedele, mida võib kergesti operatiivtingimustes segi ajada või mis ei ole läänemaailmas laiemalt tuntud, ühe- või kahesilbilised asendusi.
Nimetuste andmist määrab Viie silma luureliidu riikide sõjalennundust koordineeriv Air Force Interoperability Council (AFIC), kuhu kuuluvad vastavalt Ameerika Ühendriikide, Austraalia, Kanada, Uus-Meremaa ja Ühendkuningriigi esindajad.
Süstemaatika.
Vastavalt relvastuse tüübile algavad nende koodnimed kindla tähega.
Propellerlennukid kandsid ühesilbilisi, turboventilaator- või turboreaktiivmootoreid kasutavad lennukid mitmesilbilisi koodnimesid.
USA Kaitseministeerium on lisanud lisatähised, mis eelnevad NATO koodnimele.
Hiina tehnika puhul lisatakse nimede ette CH.
Koodnimede loend.
Helikopterid.
""'Tabeli põhiline allikas: "
Muud lennukid.
"Tabeli põhiline allikas:
Kreeka-Baktria kuningriik

Kreeka-Baktria kuningriik oli hellenistlik riik tänapäeva Kesk-Aasias.
Aastal 225 eKr kuulutas Seleukiidide riigi satraap Diodotos ennast Baktria kuningaks ja lõi iseseisva Kreeka-Baktria riigi.
Kreeka-Baktria kestis kuni aastani 120 eKr, kui selle vallutasid Kušaanid.
Kreeka-Baktria kultuur hääbus aastaks 0 ja kreeklaste järeltulijad sulandusid kohaliku rahva hulka.
Kreeka-Baktria linnadest on arheoloogiliselt uuritud Ai Khanoumi praeguse Afganistani põhjaosas.
Hope (album)

"Hope" on Stefan Airapetjani debüütalbum, mis ilmus 2022. aasta novembris.
Renaud Franz von Liphart

Renaud Franz von Liphart (vene keeles Роман Эрнестович Липгарт "Roman Ernestovitš Lipgart"; 15. juuli 1880 Pariis – 3. märts 1942 Leningrad) oli baltisaksa päritolu Venemaa Keisririigi ja Nõukogude Liidu mereväelane, 2. järgu kapten. 
Elukäik.
Liphardt lõpetas Peterburis Mereväe kadetikorpuse.
1904. aastal oli ta kuu aega Venemaa keiserliku laevastiku allveelaeva Delfin komandör (3. septembrist kuni 15. oktoobrini).
Aastatel 1918–1919 oli ta Petrogradi sõjasadama komandör.
Liphart suri Leningradi blokaadi ajal.
Isiklikku.
Ta oli Ernst von Lipharti poeg ja Carl Eduard von Lipharti lapselaps.
Gustav Erdman

Gustav Fjodorovitš Erdman (vene keeles Густав Фёдорович Эрдман; 10. jaanuar (vkj 29. detsember 1818) 1819 – 9. veebruar (vkj 28. jaanuar) 1883 Tallinn) oli Venemaa Keisririigi mereväelane, viitseadmiral.
Erdman lõpetas Peterburis Mereväe kadetikorpuse.
1868. aasta sügisel juhtis Erdman Kroonlinna sadamavetes allveelaeva katsetusi. Laskumine toimus üheksa meetri sügavusele. Erdman koos 22-mehelise ekipaažiga viibis vee all 18 tundi.
Jaanuaris 1872 ülendati Erdman kontradmiraliks ja määrati Balti laevastiku nooremflagmaniks.
1875. aastal määrati ta Primorje oblasti sõjakuberneriks.
Tallinnas.
21. juunil (vkj 9. juunil) 1880 määrati Erdman Tallinna sadama komandöriks. Jaanuaris 1883 esitas ta seoses tervise halvenemisega errumineku palve. Ta suri kolm päeva enne ametist vabastamist. Vabastamiskäskkirjas (12. veebruar (vkj 31. jaanuar) oli kirjas, et koos vabastamisega kaasnes viitseadmirali auaste.
Helle Põld

Helle Põld (1928–1987) oli eesti klaasikunstnik.
Ta lõpetas 1953. aastal Eesti Riikliku Kunstiinstituudi ning töötas seejärel Muhhina nimelises Leningradi kõrgemas kunsttööstuskoolis õppejõuna ja aastast 1956 Leningradi Kunstilise Klaasi tehases.
Looming.
Helle Põld on loonud näiteks:
Voldemar Soiver

Voldemar Soiver (27. november 1927– 6. veebruar 1997) oli eesti klaasikunstnik.
Voldemar Soiver lõpetas Eesti NSV Riikliku Kunstiinstituudi Maks Roosma õpilasena 1955. aastal.
Ta töötas Järvakandi tehases, Tarbeklaasis, Djatkovo kristallitehases ja 1963–1967 tehases "Krasnõi Gigant". Alates 1967. aastast ja pensionile jäämiseni 1987. aastal, töötas Voldemar Soiver Penza kunstikooli õppejõuna.
1978. aastal toimus isikunäitus Penza kunstigaleriis.
Wilhelm Bauer

Sebastian Wilhelm Valentin Bauer (23. detsember 1822 Dillingen an der Donau – 20. juuni 1875 München) oli saksa insener, esimeste Saksa allveelaevade konstruktoreid.
1848. aastal teenides Schleswig-Holsteinis kavandas Bauer esmakordselt allveelaevade kasutamist rannakaitses. Tema 1850. aastal ehitatud Brandtaucher oli esimene Saksa allveelaev (laev uppus, 1887. aastal tõsteti üles ja restaureerituna sai sellest muuseumieksponaat),
Teine allveelaev, Seeteuffel ehitati Venemaa keisririigi tellimusel 1856. aastal Peterburis. Laev oli 15,8 m pikk. Ekipaažis 8–13 meremeest. Allveelaevaga tehti 133 edukat laskumist. 
Mälestuse jäädvustamine.
1960. aastal nimetati Bundesmarine allveelaev Wilhelm Baueri järgi. Tänapäeval on see muuseumilaev.
Dornier Do X

Dornier Do X oli Saksa õhusõidukite ettevõtte Dornier Flugzeugwerke valmistatud suur paatlennuk, mis oli mõeldud transatlantiliste lendude jaoks. Dornier Do X oli oma esimese lennu ajal (25. juulil 1929) maailma kõige suurem lennuk. Do X-i peeti toona Saksa tehnoloogia tipptasemeks.
Do X ehitamiseks ehitati 1926./1927. aastal Altenrheini Bodeni järve äärde kaasaegne lennukitehas. Dornieri peapiloot Richard Wagner tõusis esimesele lennule 12. juulil 1929. Rekordlend 169 inimesega pardal tehti 21. oktoobril 1929 – selle rekordi ületamiseks kulus 20 aastat.
Disain.
Do X-i vastupidav kere oli valmistatud uudsest Saksamaal välja töötatud alumiiniumisulamist – duralumiiniumist. Do X-i tiivad olid samuti valmistatud duralumiiniumist sepistatud terasest tugevdustugedega. 
Lennuk oli varustatud 12 mootoriga, mille koguvõimsus oli 3100 hobujõudu. Mootorid paiknesid tandemasetusega kuues voolujoonelises mootorisektsioonis. Mootoreid juhtis pardainsener, kes kontrollis 12 gaasihooba ja jälgis pidevalt 12 mõõdikut. Piloot edastas insenerile käsu võimsuse reguleerimiseks telegraafi teel, sarnast süsteemi kasutatakse suhtlemiseks ka laevades. Õhkjahutusega Jupiteri mootorid olid altid ülekuumenemisele ja suutsid Do X-i tõsta vaevu 425 m (1394 jala) kõrgusele. Pärast 103 lennu sooritamist 1930. aastal paigaldati Do X-ile 455 kW (610 hj) Curtiss V-1570 Conqueror vesijahutusega V12-mootorid. Alles siis suutis see tõusta Atlandi ookeani ületamiseks vajalikule 500 m (1600 jala) kõrgusele. 
Lennuki lennukaugus oli 1700 km ning see suutis lendu jätkata ka siis, kui kuni neli mootorit lõpetasid töötamise. Lennuk oli oma aja kohta tõeliselt muljetavaldav, kuid sellel oli ka palju probleeme. Näiteks, kui piloot ei olnud piisavalt kogenud, kippus Do X pidurite vajutamisel liigselt ühele küljele kalduma, mis tõi testimistel kaasa õnnetusi. 
Saatus.
Do X oli revolutsiooniline õhusõiduk, kuid selle omahind oli väga kallis ning seda oli keeruline ehitada. Do X maksis oma tootmise ajal umbkaudu 2,5 miljonit marka. Ainult kolm Do X-i valmistati ja neid kasutati peamiselt katsetamiseks ja reklaamikampaaniateks. Lennukite valmistamine viidi üle Itaaliasse, kuid 1933. aasta lõpus andis Itaalia diktaator Benito Mussolini käsu seal valminud kaks lennukit hävitada. Algne Do X viidi Berliini lennundusmuuseumisse, kuni see Teise maailmasõja ajal pommirünnakus hävitati.
Haagi Kuninglik Konservatoorium

Haagi Kuninglik Konservatoorium (hollandi keeles "Koninklijk Conservatorium", KC) on tantsu- ja muusikakõrgharidust andev konservatoorium Haagis.
Konservatooriumi asutas 1826. aastal kuningas Willem I ja see on Hollandi vanim konservatoorium. Alates 2021. aasta septembrist tegutseb see Haagi kesklinnas Amare etenduskunstide majas.
Välislingid.
Koduleht (inglise keeles)
Pedro Porro

Pedro Antonio Porro Sauceda (sündinud 13. septembril 1999 Don Benitos) on Hispaania jalgpallur, kes mängib paremkaitsja või parema äärepoolkaitsjana Inglismaa Premier League'i klubis Tottenham Hotspur ja Hispaania jalgpallikoondises.
2017. aasta augustis sõlmis ta lepingu Hispaania klubiga Girona. Hooajal 2017/18 debüteeris ta Hispaania tugevuselt kolmandas liigas Girona reservmeeskonnas Peralada. Girona põhimeeskonnas debüteeris ta 28. novembril 2017 Hispaania karikavõistluste mängus Levante vastu. Hispaania kõrgliigas debüteeris Porro Girona põhimeeskonnas 17. augustil 2018 mängus Valladolidi Reali vastu. Hooajal 2018/19 kuulus Porro Girona põhikoosseisu ning sai Hispaania kõrgliigas kirja 32 mängu.
2019. aasta augustis sõlmis Porro lepingu Inglismaa klubiga Manchester City. Hooajal 2019/20 oli Porro laenul Hispaania kõrgliigaklubis Valladolidi Real.
2020. aasta augustis läks Porro Manchester Cityst laenule Portugali kõrgliigaklubisse Lissaboni Sporting. Hooajal 2020–21 tuli ta Sportinguga Portugali meistriks. Hooaegadel 2020/21 ja 2021/22 valiti Porro Portugali kõrgliiga hooaja sümboolsesse koosseisu. 2022. aasta mais sõlmis Porro Sportinguga püsiva lepingu.
2023. aasta jaanuaris läks Porro Sportingust laenule Tottenham Hotspuri. Inglismaa kõrgliigas debüteeris Porro 11. veebruaril 2023 mängus Leicester City vastu. Esimese värava lõi ta liigas sama aasta 18. märtsil mängus Southamptoni vastu.
Hispaania jalgpallikoondises debüteeris Porro 28. märtsil 2021 MM-i valikmängus Gruusia vastu.
Ivan Aleksandrovski

Ivan Fjodorovitš Aleksandrovski (vene keeles Иван Фёдорович Александровский; 1817 Miitavi – 12. september 1894 Peterburi) oli vene kunstnik, fotograaf, leiutaja ja insener. Õuenõunik (1871)
Tema leiutiste seas oli torpeedo (1865) ja Venemaa keiserliku laevastiku esimene mehaanilise ajamiga allveelaev (ehitatud Balti laevatehases 1866), milles töövedelikuna kasutati suruõhku. Aleksandrovski allveelaev oli toona suurim maailmas (pikkus 33 m). Ekipaaži suurus oli 23 meremeest. Laeva komandör oli Otto Paul von Krusenstern.
Elu lõpuperiood.
Elu lõpus, kulutanud kogu oma säästud leiutistele, läks Aleksandrovski täielikult pankrotti. Ametivõimudele tehtud pöördumised jäid vastuseta. Raskesti haige Aleksandrovski paigutati ühte Peterburi vaestehaiglasse. Seal ta ka septembris 1894 77-aastaselt suri.
Samuel Kňažko

Samuel Kňažko (sündinud 7. augustil 2002 Trenčínis) on Slovakkia jäähokimängija, kes mängib kaitsjana American Hockey League'i (AHL) klubis Cleveland Monsters.
Ta alustas jäähoki mängimist kodulinnaklubis Trenčíni HK Dukla. 2018. aastal liitus ta Soome klubiga HC TPS ning asus seejärel mängima klubi noortevõistkondades.
2020. aastal valis Columbus Blue Jackets ta NHL-i "draft"is 78. valikuna. 2021. aasta juunis sõlmis ta Blue Jacketsiga kolmeaastase lepingu. Hooajal 2021/22 mängis Kňažko noorteliiga Western Hockey League'i (WHL) klubis Seattle Thunderbirds. Hooajal 2022/23 debüteeris ta AHL-is Blue Jacketsi tütarklubis Cleveland Monsters. NHL-is tegi Kňažko debüüdi põhihooaja eelviimases mängus 13. aprillil 2023 Pittsburgh Penguinsi vastu.
2022. aasta taliolümpiamängudel võitis Kňažko Slovakkia jäähokikoondisega pronksmedali.
Eesti noorte akordioniorkester

Eesti Noorte Akordioniorkester on Eestis tegutsev akordioniorkester. Orkester on tegutsenud 2022. aasta juunist ning on Eesti ainus aktiivne akordioniorkester. Orkester koosneb paljude erinevate Eesti muusikakoolide akordioni õpilastest.
Dirigendid.
Alates 2022 Mikk Langeproon
Alates 2022 Kristel Laas